पाएं अपने शहर की ताज़ा ख़बरें और फ्री ई-पेपरडाउनलोड करें
मई के पहले दिन मौसम में बदलाव देखने को मिला। सुबह से आसमान पर बादल छाए रहे। दोपहर में तेज धूप निकली। शाम को फिर बादल छा गए धूल भरी आंधी चली फिर ग्रामीण क्षेत्रों में बारिश हुई। शहर में शाम 6 बजे तेज हवाओं के साथ धूल सड़काें पर उड़ती रही। इधर हटा ब्लाक के सकोर, हिनोता क्षेत्र में बेमौसम बारिश हुई। जिससेक गर्मी उमस से लोगों को कुछ राहत मिली। वहीं नकटी सायलों केंद्र पहुंचे किसानों को मौसम के बदलाव बेमौसम बारिश से अनाज भीगने का भय बना रहा। हालांकि तेज बारिश नहीं हुई।
दिन का तापमान 1 डिग्री नीचे गिर गया। जबकि रात का पारा ऊपर चढ़ गया। शनिवार को दिन का तापमान 43.0 डिग्री एवं रात का तापमान 26.5 डिग्री दर्ज किया गया। जबकि शुक्रवार को दिन का तापमान 44.0 डिग्री एवं रात का तापमान 24.6 डिग्री दर्ज किया गया था।
बादलों और हवाओं के कारण दिन का तापमान नीचे गिर गया। हालांकि गर्मी से राहत नहीं मिली। दोपहर में कूलर की हवा भी गर्मी से राहत नहीं दे रही थी। शाम को हवा चलने से कुछ राहत जरूर मिली। लेकिन वातावरण में उमस बनी रही। कृषि मौसम वैज्ञानिक राजेश खवसे ने बताया कि मौसम पूर्वानुमान के अनुसार 5 मई तक मौसम ऐसे ही रहने की संभावना है। धूल भरी आंधी चलेगीं, हल्की बौछारे होने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn